Зімовыя Алімпійскія гульні

Зімовыя Алімпійскія гульні — найбуйнейшыя міжнародныя спаборніцтвы па зімовых відах спорту, што праводзяцца адзін раз у 4 гады пад эгідай Міжнароднага алімпійскага камітэта. Зімовыя Алімпійскія гульні пачалі праводзіцца з 1924 года як дадатак да летніх Гульняў. Некаторыя зімовыя віды спорту былі ўключаны ў летнія Алімпійскія гульні ў 1908 і 1920 гадах. З 1924 па 1992 гады зімовыя Алімпійскія гульні праводзіліся ў тыя ж гады, што і летнія. З 1994 зімовыя Алімпійскія гульні праводзяцца са зрухам у 2 гады ад летніх Алімпійскіх гульняў.

Іншыя назвы: зімовая Алімпіяда, Белая алімпіяда.

 Гісторыя 
Першымі міжнароднымі спаборніцтвамі, прызначанымі адмыслова для зімовых відаў спорту, былі , якія праводзіліся з 1901 па 1926 год у Стакгольме.

У складзе Алімпійскіх гульняў яшчэ пры стварэнні Міжнароднага алімпійскага камітэта у 1894 годзе меркавалася ўключыць у алімпійскую праграму катанне на каньках. Аднак упершыню гэты від спорту з’явіўся на Гульнях 1908 года: былі разыграны 4 камплекты ўзнагарод у фігурным катанні.

У 1911 годзе на сесіі МАК было прапанавана арганізаваць на наступных гульнях адмысловы «Тыдзень зімовых відаў спорту», але паколькі арганізатарам у 1912 годзе выступала Швецыя, то яна выступіла супраць прапановы, асцерагаючыся канкурэнцыі Паўночным гульням. Пры падрыхтоўцы да наступных Алімпійскіх гульняў ідэя аб «Тыдні» прагучала зноў, але Першая сусветная вайна перашкодзіла правядзенню спаборніцтваў. І ў праграму Алімпійскіх гульняў 1920 года ў Антверпене былі ўключаны спаборніцтвы па фігурнаму катанню і хакею з шайбай.

У 1924 годзе ў Шамані (Францыя) пад патранажам МАК быў праведзены «Міжнародны спартыўны тыдзень з нагоды VIII Алімпіяды». Папулярнасць праведзенай падзеі прывяла да таго, што мінулы «тыдзень» стаў звацца першымі зімовымі Алімпійскімі гульнямі.

Спачатку летнія і зімовыя Гульні праходзілі ў адзін і той жа год, а ў 1994 годзе яны падзяліліся і да цяперашняга часу праводзяцца праз прыкладна роўныя прамежкі часу (2 гады).

 Гады і месцы правядзення 
 Гульні Год Горад Краіна Колькасць Колькасць краін-удзельніц спартсменаў-удзельнікаў спартыўных дысцыплін відаў спортуI1924  Шамані  16280144II1928  Санкт-Морыц  25464144III1932  Лэйк-Плэсід   ЗША17252144IV1936  Гарміш-Партэнкірхен  28646174—(1)1940  Гарміш-Партэнкірхен         —(1)1944  Карціна-д’Ампеца         V1948  Санкт-Морыц  28669224VI1952  Осла  30694224VII1956  Карціна-д’Ампеца  32821244VIII1960  Скво-Вэлі   ЗША30665274(2)IX1964  Інсбрук  361091346(3)X1968  Грэнобль  371158356XI1972  Сапара  351006356XII1976  Інсбрук  (4)371123376XIII1980  Лэйк-Плэсід  371072386XIV1984  Сараева  491272396XV1988  Калгары  571423466XVI1992  Альбервіль  641801576XVII1994(5)  Лілехамер  671739616XVIII1998  Нагана  722302687(6)XIX2002  Солт-Лэйк-Сіці  772399787XX2006  Турын  802508847XXI2010  Ванкувер  822766867XXII2014  Сочы  882800987XXIII2018  Пхёнчхан  XXIV2022  Пекін   XXV2026  Мілан, Карціна-д’Ампеца   

1 Адменены з-за Другой сусветнай вайны.

2 Біятлон становіцца зімовым алімпійскім відам спорту. Адмяняецца правядзенне спаборніцтваў па бабслеі.

3 Санкавы спорт становіцца зімовым алімпійскім відам спорту.

4 Першапачаткова гульні павінны былі адбыцца ў Дэнверы (ЗША). Але з-за фінансавых праблем арганізатараў было прапанавана правесці Алімпіяду ў Аўстрыі.

5 З гэтага года Зімовыя Алімпійскія гульні больш не праходзяць у тым жа годзе, што і летнія гульні. Зараз Зімовыя Алімпійскія гульні праводзяцца са зрушэннем у 2 гады.

6 Кёрлінг становіцца сёмым зімовым алімпійскім відам спорту. Таксама ў праграму гульняў уносяць снаўбордынг.

 Гл. таксама 
 Алімпійскія гульні
 Паралімпійскія гульні
 Зімовыя Паралімпійскія гульні
 Летнія Алімпійскія гульні
 Летнія Паралімпійскія гульні
 Антычныя Алімпійскія гульні
 Міжнародны алімпійскі камітэт
 Трапічныя нацыі на зімовых Алімпійскіх гульнях